Document ID: 32012D0497
Publication Date: 2012-03-08

Title and Content:
SKLEP SVETA
z dne 8. marca 2012
o sklenitvi Sporazuma v obliki izmenjave pisem med Evropsko unijo in Kraljevino Maroko o vzajemnih ukrepih liberalizacije v zvezi s kmetijskimi proizvodi, predelanimi kmetijskimi proizvodi ter ribami in ribiškimi proizvodi, nadomestitvi protokolov 1, 2 in 3 ter njihovih prilog ter spremembah Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani
(2012/497/EU)
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(6)(a) Pogodbe,
ob upoštevanju predloga Evropske komisije,
ob upoštevanju odobritve Evropskega parlamenta,
ob upoštevanju naslednjega:
(1)
Člen 16 Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Kraljevino Maroko na drugi strani (1) (v nadaljnjem besedilu: Sporazum o pridružitvi), ki velja od 1. marca 2000, predvideva postopno sprostitev medsebojne trgovine s kmetijskimi proizvodi, predelanimi kmetijskimi proizvodi ter ribami in ribiškimi proizvodi.
(2)
Pridružitveni svet EU-Maroko je julija 2005 sprejel akcijski načrt evropske sosedske politike, ki vključuje posebno določbo, katere namen je večja liberalizacija trgovine s kmetijskimi proizvodi, predelanimi kmetijskimi proizvodi ter ribami in ribiškimi proizvodi.
(3)
Svet je 14. oktobra 2005 pooblastil Komisijo za vodenje pogajanj s Kraljevino Maroko v okviru Sporazuma o pridružitvi, da bi se dosegel ta namen.
(4)
14. decembra 2009 je Komisija zaključila pogajanja v imenu Unije o sporazumu v obliki izmenjave pisem (v nadaljnjem besedilu: Sporazum), s katerim se spreminja Sporazum o pridružitvi.
(5)
Sporazum bi bilo treba skleniti -
SPREJEL NASLEDNJI SKLEP:
Člen 1
Sporazum v obliki izmenjave pisem (v nadaljnjem besedilu: Sporazum) med Evropsko unijo in Kraljevino Maroko o vzajemnih ukrepih liberalizacije v zvezi s kmetijskimi proizvodi, predelanimi kmetijskimi proizvodi ter ribami in ribiškimi proizvodi, nadomestitvi protokolov 1, 2 in 3 ter njihovih prilog ter spremembah Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani se odobri v imenu Unije.
Besedilo Sporazuma je priloženo k temu sklepu.
Člen 2
Ker mora Unija sprejeti zaščitni ukrep v zvezi s kmetijskimi proizvodi, ribami in ribiškimi proizvodi, kot določa Sporazum o pridružitvi, se ta ukrep za kmetijske proizvode sprejme v skladu s postopki iz člena 159(2) Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (2), za ribe in ribiške proizvode pa v skladu s postopki iz člena 30 Uredbe (ES) št. 104/2000 z dne 17. decembra 1999 o skupni ureditvi trgov za ribiške proizvode in proizvode iz ribogojstva (3). Za predelane kmetijske proizvode se zaščitni ukrepi sprejmejo v skladu s postopki iz člena 7(2) Uredbe Sveta (ES) št. 614/2009 z dne 7. julija 2009 o skupnem sistemu trgovine za ovalbumin in laktalbumin (4) ali iz člena 11(4) Uredbe Sveta (ES) št. 1216/2009 z dne 30. novembra 2009 o trgovinskih režimih za nekatero blago, pridobljeno s predelavo kmetijskih proizvodov (5).
Člen 3
Predsednik Sveta imenuje osebo(-e), pristojno(-e), da v imenu Evropske unije deponira(-jo) listine o odobritvi iz Sporazuma, s čimer bo Unija zavezana k Sporazumu.
Člen 4
Ta sklep začne veljati z dnem sprejetja.
V Bruslju, 8. marca 2012

Classification:
Level 1 Topics: 100143
100147
100156
100161
100144
Level 2 Topics: 100280
100191
100252
100170
100176
100250
Level 3 Topics: 3461
311
2449
4040
3544
1372
2734
All Topics: 1819
2435
2718
2734
2901
4048
5403
5707